พอดีผมเป็นตุ่มเเดง บริเวณอวัยวะเพศ ครับ ไม่เจ็บไม่คัน อะไรเลยครับตกใจมาก ไม่เคยเป็นมาก่อนกลัวจะเป็นโรคอะไรร้ายเเรง
สวัสดีค่ะ อาการมีตุ่มแดงที่อวัยวะเพศชาย ไม่เจ็บ ไม่คัน อาจเกิดมาจาก เริมที่อวัยวะเพศ มาด้วยตุ่มน้ำอาจจะเริ่มเป็นตุ่มแดงนำมาก่อนได้ อาจเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัสหูดเช่นหูดหงอนไก่ หูดข้าวสุก จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกัน ภาวะรูขุมขนอักเสบ อาจจะเจ็บได้เล็กน้อย ถ้าเป็นใหญ่มากอาจมีตุ่มหนอง หรือเป็นผื่นผิวหนังอักเสบจากการแพ้หรือการสัมผัสในเบื้องต้น ถ้ายังไม่มีอาการอะไรชัดเจน อาจสังเกตอาการไปก่อน และไม่ไปแกะตุ่ม หลีกเลี่ยงการมีเพศสัมพันธ์ ยังไม่ควรเอายาอะไรมาทาเองเพราะยังไม่ทราบว่าเป็นอะไร และควรไปพบแพทย์ถ้าตุ่มแดงดังกล่าวเจ็บมากขึ้น ลุกลาม มีเลือดหรือหนองไหล มีไข้ ปัสสาวะขัดร่วมด้วย